નાસાએ 13 ઓગસ્ટ 2018ના રોજ પોતાના એક અંતરિક્ષયાનને સૂર્ય રહસ્ય જાણવા માટે મોકલ્યું હતું. હવે તે અંતરિક્ષયાન સૂર્યની સૌથી નજીક પહોંચી ચૂક્યું છે. આ યાનનું નામ પાર્કર સોલર પ્રોબ રાખવામાં આવ્યું છે. સાથે જ, પાર્કર સોલર પ્રોબ સૂર્યની સૌથી નજીક પહોંચનારું યાન બની ગયું છે. નાસાએ આ ઉપલબ્ધિને ટ્વિટ કરતાં કહ્યું, ‘અમે સૂર્યને સ્પર્શ કરવાની નજીક પહોંચી ગયા છીએ. સૂર્યની સપાટીના 26.55 મિલિયન માઇલની અંદર પ્રવેશ કરવાની સાથે જ પાર્કર સોલર પ્રોબ સૂર્યના સૌથી નજીક જનારું સૌથી પહેલું અંતરિક્ષયાન બની ગયું છે.’